PTTEP ลงนาม “ม.เทคโนโลยี ปิโตรนาส”
PTTEP ลงนาม "ม.เทคโนโลยี ปิโตรนาส" มาเลเซีย พัฒนาเทคโนโลยีการสำรวจและผลิตปิโตรเลียม

20 ส.ค. 2562

นายชยงค์ บริสุทธิ์สวัสดิ์ รองกรรมการผู้จัดการใหญ่ กลุ่มงานบริหารการเปลี่ยนแปลงธุรกิจและองค์กร บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ลงนามความร่วมมือกับศาสตราจารย์ โมฮัมเหม็ด อิบราฮิม อับดุล มูตาลิป รองอธิการบดี มหาวิทยาลัยเทคโนโลยี ปิโตรนาส (Universiti Teknologi PETRONAS หรือ UTP) ของประเทศมาเลเซีย เพื่อร่วมกันศึกษา วิจัยและพัฒนาเทคโนโลยีสำหรับกิจกรรมสำรวจและผลิตปิโตรเลียม เพื่อเพิ่มความสำเร็จในการสำรวจปิโตรเลียม
โดยพิธีลงนามจัดขึ้นที่ ปตท.สผ. สำนักงานใหญ่ โดยมี นายบัณฑิต พัฒนศักดิ์ ผู้ช่วยกรรมการผู้จัดการใหญ่ สายงานบริหารเทคโนโลยีและองค์ความรู้ ปตท.สผ. และ รองศาสตราจารย์ ชารีล ริดาห์ ผู้อำนวยการสถาบันวิจัยการผลิตปิโตรเลียม UTP ร่วมในพิธีลงนาม